
Այն ապրանքների կատեգորիաների ցանկում փոփոխություններ կատարելու մասին, որոնց, «ժամանակավոր ներմուծում (թույլտվություն)» մաքսային ընթացակարգին համապատասխան, Եվրասիական տնտեսական միության մաքսային տարածքում ժամանակավոր գտնվելն ու օգտագործվելը թույլատրվում է առանց ներմուծման մաքսատուրքերը, հարկերը վճարելու

Եվրասիական տնտեսական միության մաքսային օրենսգրքի 219-րդ հոդվածի 3-րդ կետին եւ Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված` Եվրասիական տնտեսական հանձնաժողովի աշխատանքի կանոնակարգի թիվ 1 հավելվածի 5-րդ կետին համապատասխան՝ Եվրասիական տնտեսական հանձնաժողովի խորհուրդը որոշեց.
1.	Եվրասիական տնտեսական հանձնաժողովի խորհրդի 2017 թվականի դեկտեմբերի 20-ի թիվ 109 որոշմամբ հաստատված՝ այն ապրանքների կատեգորիաների ցանկում, որոնց, «ժամանակավոր ներմուծում (թույլտվություն)» մաքսային ընթացակարգին համապատասխան, Եվրասիական տնտեսական միության մաքսային տարածքում ժամանակավոր գտնվելն ու օգտագործվելը թույլատրվում է առանց ներմուծման մաքսատուրքերը, հարկերը վճարելու, կատարել հետեւյալ փոփոխությունները՝
ա)	6-րդ կետում՝
հինգերորդ պարբերությունը լրացնել «(2020 եւ 2021 թվականներին՝ 360 օրացուցային օրը՝ յուրաքանչյուր օրացուցային տարում)» բառերով.
վեցերորդ պարբերությունը լրացնել «(2020 եւ 2021 թվականներին «ժամանակավոր ներմուծում (թույլտվություն)» մաքսային ընթացակարգով ձեւակերպված ինքնաթիռների մասով՝ այդ մաքսային ընթացակարգով ձեւակերպելու օրվանից հետո 270 օրացուցային օր, սակայն ոչ ավելի, քան մինչեւ 2022 թվականի հունվարի 30-ը ներառյալ)» բառերով.
բ)	8-րդ կետում՝
վեցերորդ պարբերությունը լրացնել «(2020 եւ 2021 թվականներին՝ 360 օրացուցային օրը՝ յուրաքանչյուր օրացուցային տարում)» բառերով.
յոթերորդ պարբերությունը լրացնել «(2020 եւ 2021 թվականներին «ժամանակավոր ներմուծում (թույլտվություն)» մաքսային ընթացակարգով ձեւակերպված ինքնաթիռների մասով՝ այդ մաքսային ընթացակարգով ձեւակերպելու օրվանից հետո 270 օրացուցային օր, սակայն ոչ ավելի, քան մինչեւ 2022 թվականի հունվարի 30-ը ներառյալ)» բառերով։
2.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

